VNIVERSIS præsentes literas inspecturis, Frater Iacobus miseratione diuina Clun. Ecclesiæ minister humilis, salutem in Domino Iesu Christo. Cum bonæ memoriæ domnus Ioannes de Pinu prædecessor noster immediatus, olim Prior S. Martini de Campis Parisien.  Conuentus dicti loci S. Martini solemni informatione,  matura deliberatione præhabitis, ac certis  iustis rationibus  causis ipsos ad hoc mouentibus declarauerunt,  ordinauerunt Officium Sacristiæ non fuisse in Prioratu S. Dionysij de Carcere ab antiquo, nec esse in futurum, sed potius dictam Sacristiam  emolumenta ipsius Priori dicti loci,  eius successoribus spectare  pertinere, perpetuis temporibus, prout hæc omnia in literis, sigillis eorum sigillatis, quibus hæ nostræ literæ sunt annexæ plenius continētur. Nos de prædictis plenissime informati, eorum declarationem  ordinationem laudamus, approbamus,  ratisicamus,  de nouo confirmamus, ac declaramus ipsam Sacristiam  emolumenta ipsius pertinuisse,  pertinere debere ad dictum Prioratum de Carcere,  ad Priores qui fuerunt, vel fuerint pro tempore. Non obstante quod aliquotiens per vsurpationem vel alias, ibi fuerit Sacrista. Inhibentes Priori moderno,  suis successoribus,  quibuscumque nostris subditis, ne de cætero dictam Sacristiam conferant seu tradant in beneficium, nec de ea seu eius emolumentis aliter disponant, nisi  prout de aliis iuribus incorporatis dicto Prioratui eis licitum est de iure,  obseruantia Religionis. In cuius rei testimonium præsentibus literis nostrum fecimus apponi sigillum. Datum Parisiis in Palatio nostro Thermarum, die vicesima quarta mensis Aprilis. Anno Domini millesimo trecentesimo septuagesimo octauo, more Gallicano computando. Signatum Machabelas. Io. Wyrieti. FINIS.